open-index/open-wikipedia-markdown huggingface dataset:
Phil Dent

**Phillip "Phil" Dent** (Sydney, 14. februar 1950 -) je bivši australijski profesionalni tenisač. Vrhunac profesionalne karijere mu je bilo finale Australian Opena 1974, u kome je izgubio od Jimmyja Connorsa 7–6, 6–4, 4–6, 6–3. Dent je također bio pobjednik muških parova na Australian Openu 1975 (zajedno sa Johnom Alexanderom), i mješovitih parova na US Openu 1976. (zajedno sa Billie Jean King). 

Dent je došao do još pet finala na Grand Slam turnirima - na Australian Openu 1970, 1973 i 1977, te na Roland Garrosu 1975 i 1979. Dent je bio član australijskuh timova koji su osvojili Davis Cup 1977. i World Team Cup 1979.

Prije početka profesionalne karijere Dent je osvojio pojedinačne juniorske titule na Australian Openu te na Roland Garrosu 1968. 

Za vrijeme profesionalne karijere Dent je osvojio dvije titule na turnirima prve klase (u Sydneyu i Brisbaneu, oba puta 1979) te 25 titula u parovima. Vrhunac pojedinačnog ranga mu je bio br. 19 (1978). Dent se povukao iz profesionalnog tenisa 1983.

Nakon povlačenja se preselio u Orange County u Kaliforniji. Oženio se za američku teniserku Betty-Ann Stuart. Njegov sin Taylor Dent je profesionalni teniser i državljanin SAD. 

Dent je poznat po tome što je porazio Björna Borga u trećoj rundi Australian Opena 1974. godine, odnosno jedini put kada je Borg odlučio putovati do Australije za vrijeme zime u rodnoj Švedskoj, kako bi igrao na Australian Openu.

## Vanjske veze
* Official ATP profile
* Tennis Corner profile and results
* Davis Cup record
Péter Szőke

**Péter Szőke** (Budimpešta, 8. august 1947 -) je bivši mađarski profesionalni tenisač. Za vrijeme karijere nije osvojio nijedan turnir prve klase; jednom je dospio do finala pojedinačno i četiri puta u parovima. Na ATP ljestvici je najviše mjesto - 47. - dostigao 23. augusta 1973.

Za Mađarsku je nastupio 27 puta u Davis Cupu, pri čemu je imao omjer pobjeda i poraza 9-15 pojedinačno i 17-6 u parovima.

## Vanjske veze
* 
* 
*
Colin Dibley

**Colin Dibley** (Sydney, 14. septembar 1944 - ) je bivši australijski teniser. Tokom karijere je bio poznat po snažnom servisu, te je jednom držao i rekord po brzini od 236 km/h. Osvojio četiri pojedinačna i sedamnaest naslova u parova. Vrhunac karijere mu je bio 26. septembra 1973. kada je dosegao br. 35 na ljestvici ATP-a. Nakon povlačenja se bavio trgovinom nekretninama.

## Vanjske veze
* 
* nj.com article
Robert Howe (tenis)

**Robert Neville Howe** (Sydney, 3. august 1925 -) je bivši australijski teniser. Osvojio je četiri Grand slam naslova u miješanim parovima - na Australian Openu i Wimbledonu 1958. te na Roland Garrosu 1960. i 1962.

## Vanjske veze
* 
*
Aleksandar Metreveli

**Aleksandar Metreveli** (; , Tbilisi, 2. novembar 1944 -) je bivši sovjetski amaterski teniser gruzijske nacionalosti. Metreveli je najpoznatiji po tome što je godine 1973. na Wimbledonu 1973. došao do finala iz izgubio od čehoslovačkog tenisera Jana Kodeša. Metreveli je bio član sportskog društva Dinamo, a 1970-ih je tenis igrao profesionalno.

## Vanjske veze
* 
*  Biografija 
* Biography
Onny Parun

**Onny Parun** (OBE) (Wellington, 15. april 1947 -) je bivši novozelandski teniser hrvatskog porijekla, koji je pet godina bio među prvih dvadeset tenisera svijheta. Godine 1971. i 1972. je došao u četvrtfinale Wimbledona, te finale Australian Opena 1973, kada je u četiri seta izgubio od John Newcombea; iste je godine bio četvrtfinalist U.S. Opena te četvrtfinalist Roland Garrosa 1975.

Parun je zajedno sa australijskim teniserom Dick Crealyjem u parovima osvojio Roland Garros 1974. Parun je nastupao u Davis Cup reprezentaciji od 1966. do 1982.

Parun je svoj najviši pojedinačni rang dosegao 3. maja 1975, kada je bio 18. teniser svijeta. Njegov brat Tony Parun je također bio profesionalni teniser.

## Vanjske veze
* 
* 
* Tennis Corner Profile, Statistics, Head-to-Heads
Giuseppe Merlo

**Giuseppe Merlo** (Merano, 11. oktobra 1927. – Rim, 17. jula 2019) je bivši italijanski teniser. Godine 1960. je bio finalist teniskog turnira u Barceloni.

## Izvori
* Giuseppe Merlo Profile at ATP
Merano

**Merano** ili **Meran** (, ) je grad u severnoj Italiji. Merano je drugi po veličini grad u Bolzanskoj provinciji u okviru talijanske pokrajine Trentino-Južni Tirol.

## Geografija
Grad Merano je jedan od najsevernijih gradova u Italiji. Grad se nalazi u oblasti visokih Alpa, u gornjem delu toka reke Adige.

## Stanovništvo
Merano danas ima oko 38.400 stanovnika. Grad je jezički i etnički podeljen na nemačko (51%) i italijansko stanovništvo (48%). Tokom proteklih decenija u grad se doselilo mnogo doseljenika iz inostranstva, najviše sa Balkana.

## Galerija slika

Datoteka:Meran2.jpg|Merano i Alpi
Datoteka:RathausMeran1929.jpg|Gradska kuća Merana
Datoteka:070406-10 Meran Theater.jpg|Teatar
Datoteka:MeranLaubengasse.jpg|Tipična ulica iz starog jezgra grada


## Vanjske veze

* Zvanična stranica grada Merana
Patricio Rodríguez

**Patricio Rodríguez** (Santiago de Chile, 20. decembar 1938 -) je bivši čileanski profesionalni teniser, koji je nastupao na Grand slam turnirima, a 1960-ih i 1970-ih nastupao u čileanskoj Davis Cup reprezentaciji. Osvojio je dvije titule u parovima.

## Izvor
* ATP profile page
Manuel Orantes

**Manuel Orantes Corral** (Granada, 5. februar 1949 -) je španski teniser koji je profesionalno igrao 1970-ih i 1989-a, a koji je najpoznatiji po osvajanju titule na US Openu 1975. kada je u finalu pobijedio tadašnjeg branitelja naslova Jimmyja Connorsa. Tokom karijere je osvojio 33 pojedinačne titule, a za španski Davis Cup tim nastupao od 1967. do 1980. s omjerom pobjeda i poraza 60-27. Osvojio je i 22 titule u parovima.

## Vanjske veze
*
David Lloyd (tenis)

**David Lloyd** (Leigh-on-Sea, Essex, 3. januar 1948 -) je bivši engleski poslovni čovjek i bivši profesionalni teniser.

On i njegov mlađi brat John Lloyd su bili poznati kao dva najuspješnija britanska tenisera 1970-ih i 1980-ih. David je bio kapetan britanskog Davis Cup tima, a kasnije i jedna od vodećih ličnosti u Lawn Tennis Association. Poznat je kao osnivač klubova David Lloyd Leisure, Next Generation fitnes klubova i odmarališta David Lloyd Resorts. Kratko je vrijeme bio predsjednik fudbalskog kluba Hull City A.F.C.. Trenirao je i Tima Henmana.

## Izvori

## Vanjske veze
* The David Lloyd Group 
* David Lloyd Health Clubs 
* David Lloyd Resorts 
* Next Generation Clubs Australia
Juan Gisbert

**Juan Gisbert, Sr.** (Barcelona, 5. april 1942 -) je bivši španski teniser, koji je igrao kao amater i profesionalac 1960-ih i 1970-ih. Tokom karijere je osvojio jednu pojedinačnu titulu te došao do finala na Australian Openu 1968. kao i na turniru Cincinnati Masters.

## Izvori
*
Iván Molina

**Iván Molina** (Maceo, 16. jun 1946 -) je bivši kolumbijski profesionalni teniser. Najpoznatiji je po tom što je zajedno sa Martinom Navratilovom osvojio Roland Garros 1974 u kategoriji miješanih parova. Godine 1977. je sa Florentom Mihai došao do finala Roland Garrosa, ali je izgubio od Mary Carillo i Johna McEnroea. Za kolumbijsku Davis Cup reprezentaciju je igrao 46 mečeva od 1970. do 1979. Najviši ATP rang mu je bio br. 22 u aprilu 1976. Smatra se najboljim kolumbijskim teniserom svih vremena. 
## Izvori

## Vanjske veze
* 
*
Lew Hoad

**Lewis Alan ("Lew") Hoad** (Glebe, Australija 23. novembar 1934 - Fuengirola, Španija, 3. jul 1994) bio je australijski teniser. Poznat je po tome što je 1956. bio prvi amaterski igrač svijeta.

Oženio se sa australijsku teniserku Jennifer Staley sa kojom je imao dvije kćeri. Poslije završetka karijere je sa njom otišao u južnu Španiju gdje je osnovao tenisko učilište. Bliski porodični prijatelji su mu bili glumci Charlton Heston i Sean Connery.

## Vanjske veze

* International Tennis Hall of Fame
Jaidip Mukerjea

**Jaidip Mukerjea** (Kolkata, 21. april 1942 -) je umirovljeni indijski profesionalni teniser. Mukerjea je unuk Chittaranjana Dasa, jednog od vođa indijskog pokreta za nezavisnost. 1960-ih je došao do četvrte runde u nekoliko Grand slam turnira. Danas vodi tenisku akademiju.

## Vanjske veze
* 
* 
* Jaidip Mukerjea Tennis Academy
Wilhelm Bungert

**Wilhelm Bungert** (Mannheim, 1. april 1939 -) je bivši njemački profesionalni teniser. Poznat je po tome što je 1967. došao u finale Wimbledona, ali ga je tada porazio John Newcombe. 1980-ih je bio kapetan njemačkog Davis Cup tima, a na kojem ga je mjestu naslijedio Nikola Pilić.

## Reference
Jan Kodeš

**Jan Kodeš** (Prag, 1. mart 1946 -) je bivši češki profesionalni teniser koji se smatra jednom od najuspješnijih ličnosti čehoslovačkog tenisa. Poznat je po tome što je početkom 1970-ih osvojio tri Grand Slam titule - Roland Garros 1970 gdje je pobijedio Željka Franulovića, Roland Garros 1971 kada je pobijedio Ilie Nastasea, te Wimbledon 1973 kada je porazio Rogera Taylora. Najviši ATP rang mu je bio br. 5 u septembru 1973. Za vrijeme karijere je osvojio 17 pojedinačnih i 17 titula u parovima. 1990. je postao član Međunarodne teniske kuće slavnih, a od 1994. do 1998. je bio predsjednik Češkog teniskog saveza.

## Vanjske veze
* Official ATP profile
* International Tennis Hall of Fame
* Davis Cup record
Sergio Tacchini

**Sergio Tacchini** (Novara, 30. maj 1938) je bivši italijanski teniser, te poduzetnik i modni dizajner specijaliziran za sportsku odjeću. 

Tenisom se bavio od sredine 1950-ih do kraja 1960-ih, igrajući za italijansku Davis Cup reprezentaciju. 

Godine 1966. je osnovao poduzeće za proizvodnju sportske odjeće pod imenom *Sandys S.p.A.*, koje je kasnije postalo Sergio Tacchini S.p.A.. Iako je ispočetka bio specijaliziran za tenis, počeo je proizvoditi i odjeću za druge sportove.

## Povezano
* Sergio Tacchini (firma)
Nicola Pietrangeli

**Nicola "Nicky" Pietrangeli** (Tunis, 11. septembar 1933 - 1. decembar 2025) bio je italijanski teniser, koji se često smatra najuspješnijim igračem u historiji italijanskog tenisa.

Pietrangeli je četiri puta došao u finale Roland Garrosa, a dva puta osvojio titule 1959. i 1960. godine (drugo mjesto 1961. i 1964.). 
Zajedno sa Orlandom Sirolom je 1959. osvojio titulu u parovima, a titulu u miješanim parovima 1958. Na Wimbledonu, Pietrangeli je bio polufinalist 1960. godine, kada je izgubio od Roda Lavera. Također je osvojio turnire Internazionali d'Italia 1957. i 1961.

Pietrangeli je nastupao za italijansku Davis Cup reprezentaciju između 1954. i 1972 u 164 meča, pobijedivši u njih 120. Sudjelovao je u Davis Cup finalima 1960. i 1961.

Nakon povlačenja iz igre, Pietrangeli je postao kapetan Davis Cup tima i pomogao mu u osvajanju titule 1976.

Pietrangeli je postao član Međunarodnog teniskog doma slavnih 1986. Na njegov 73. rođendan stari teniski staidion u Foro Italicou u Rimu je dobio njegovo ime; to je čast ukazana malom broju igrača za njihovog života.

## Vanjske veze

* International Tennis Hall of Fame
* Davis Cup record 
* ATP Profil
Mike Sangster

**Mike Sangster** (11. septembar 1940 – 30. april 1985) je bio britanski profesionalni teniser koji je vrhunac karijere doživio 1960-ih. Godine 1961. je postao prvi britanski igrač koji je nakon četvrt vijeka došao u polufinale Wimbledona, ali je tamo poražen od američkog igrača Chucka McKinleya. Od 1960. do 1968. je 43 puta nastupio za britansku Davis Cup reprezentaciju što predstavlja rekord. Nakon povlačenja iz tenisa, vodio je lanac trgovina sportskom opremom na jugozapadu Engleske. Umro je od srčanog udara za vrijeme partije golfa.
Ramanathan Krishnan

**Ramanathan Krishnan** (Madras, 11. april 1937 -) je bivši indijski teniser koji je vrhunac karijere imao 1950-ih i 1960-ih. Godine 1954. je postao prvi Azijat koji je pobijedio na juniorskom turniru Wimbledona, porazivši u finalu Ashleyja Coopera. Bio je i član indijske Davis Cup reprezentacije koja je došla do finala 1966. Njegov sin Ramesh se 1980-ih također profesionalno bavio tenisom. Danas živi u Chennaiju i vodi kompaniju za distribuciju gasa.

## Reference
Bobby Wilson (tenis)

**Robert Keith** ("**Bobby**") **Wilson** (Hendon, Middlesex, County of London, 22. novembar 1935 -) je bivši britanski teniser, koji je krajem 1950-ih i početkom 1960-ih četiri puta došao do četvrtfinala Wimbledona, dva puta do četvrtfinala US Opena i jednog četvrtfinala Roland Garrosa. Igrao je i za britansku Davis Cup reprezentaciju.

## Reference

## Izvori
* ITF 'Men's Circuit' profile page 
* Davis Cup.com player profile page 
* ATP.com player profile page

## Vanjske veze
* Britishpate.com with a video clip from 1968 that includes Wilson
Abe Segal

**Abraham Alan "Abe" Segal** (Johannesburg, 23. oktobar 1930 -) je bivši južnoafrički teniser, koji je dva puta igrajući u parovima došao do finala Roland Garrosa (1958. i 1963.). Za južnoafričku Davis Cup reprezentaciju je nastupao od 1957. do 1965. Na Wimbledonu 1964. je jednom pobijedio bez igre, nakon što je njegov protivnik Aleksandar Metreveli odbio igrati održavajući službeni sovjetski stav o bojktoiranju Južne Afrike zbog režima apartheida. Za vrijeme karijere je bio poznat po ekscentričnom ponašanju na terenu koje je zabavljalo publiku, i zbog koga je dobio nadimak "Princ klaunova". Poslije teniske karijere se posvetio slikanju. Bio je blizak prijatelj britanskog glumca Petera Ustinova.

## Vanjske veze
* Profil na stranici posvećenoj Jevrejima u sportu
* Profil na stranici Davis Cupa
Raymond Moore (tenis)

**Raymond Moore** (Johannesburg, 24. august 1946 -) je bivši južnoafrički profesionalni teniser. Za vrijeme karijere je osvojio 8 naslova u parovima, te od 1967. do 1977. godine 12 puta nastupio za južnoafričku Davis Cup reprezentaciju.

## Vanjske veze
* 
* 
*
Barry Phillips-Moore

**Barry Phillips-Moore** (Adelaide, 9. jun 1938. – ) je bivši australijski teniser, koji je igrao do 1950-ih do 1970-ih. U pojedinačnoj konkurenciji je dva puta došao do polufinala Australian Opena (1961. i 1968). U parovima je osam puta došao do četvrtfinala Australian Open i jednom do četvrtfinala Roland Garrosa 1972.

## Vanjske veze

*
Brian Fairlie

**Brian Fairlie** (Christchurch, 13. jun 1948 -) je bivši novozelandski profesionalni teniser. Od 1968. do 1979. je osvojio četiri titule u parovima, igrajući zajedno sa Egipćaninom Ismailom El Shafeijem, te dvije pojedinačne titule. Prije toga je 1967. u juniorskoj konkurenciji osvojio Wimbledonski turnir. Njegov najviši ATP rang je bio br. 24 u septembru 1973. Godine 1974. je postao član World Team Tennis ekipe poznate kao Philadelphia Freedoms. 

## Vanjske veze
* ITF Player Biography 
* Davis Cup record 
* "Scorecard" column in ''Sports Illustrated'' (17 August 1970)  mentioning Fairlie's reaction in a match in which he felt his opponent "was 'toweling off' too much."
* Transcript of 2008 New Zealand House of Representatives proceedings  during which Representative Dail Jones reminisced about the matches in Auckland between Fairlie and Onny Parun.
Georges Goven

**Georges Goven** (Lyon, 26. april 1948 -) je bivši francuski teniser. Kao junior je osvojio tri titule na Roland Garrosu - 1964, 1965. i 1966. te jednu na Australian Openu (1964). Na Roland Garrosu 1970. godine je došao do polufinala i u pojedinačnoj konkurenciji i u parovima. Nakon završetka igračke karijere se posvetio treniranju, a među igračima koje je trenirao se nalaze Nicolas Escude, Nathalie Dechy i Tatiana Golovin. Od 1994. do 1995. je bio kapetan francuskog Davis Cup tima, a od 2005. i Fed Cup tima.

## Vanjske veze
* 
*
Ashley Cooper (teniser)

**Ashley John Cooper** AO (Melbourne, 15. septembar 1936. – 22. maj 2020) je bivši australijski teniser, poznat po tome što je krajem 1950-ih bio prvorangirani igrač na svijetu. Godine 1958. je Cooper postao jedan od rijetkih tenisera kome je uspjelo osvojiti tri Grand slam turnira u jednoj godini - Australian Open, Wimbledon i US Open. Godine 1959. se posvetio profesionalnom tenisu, a poslije igračke karijere radio u Tennis Queenslandu, regionalnoj podružnici Tennis Australia, organizacije gdje je i danas član odbora direktora. Godine 1991. je postao član Međunarodne teniske kuće slavnih.

## Reference

## Vanjske veze

* International Tennis Hall of Fame
Torben Ulrich

**Torben Ulrich** (4. oktobar 1928 - 20. decembar 2023) je danski jazz muzičar, sineast i bivši profesionalni teniser, poznat i kao otac Larsa Ulricha, bubnjara rock-grupe *[[Metallica]]*.

Njegov brat Joergen Ulrich je također bio zapaženi teniser.

## Vanjske veze
* Torben Ulrich Official Website
* 
* 
* 
*
Lars Ulrich

**Lars Ulrih** (, rođen 26. decembra 1963. u Gentofteu, Danska) je bubnjar i jedan od osnivača američkog hevi metal sastava Metalika od 1983. godine. Rođen je kao sin danskog tenisera Torbena Ulricha, te se u mladosti i sam bavio tenisom te u svojoj sedamnaestoj godini, seli se u Los Anđeles kako bi unapredio svoj trening. Od oca je nasledio i ljubav prema muzici, pa se na kraju umesto tenisa u potpunosti okrenuo muzici. Objavivši oglas u lokalnim novinama, Lars upoznaje Džejmsa Hetfilda i sa njim osniva jedan od najvećih bendova na svetu - Metaliku.

Ulrich od 2005. živi sa poznatom danskom glumicom Connie Nielsen sa kojom ima sina Brycea Thadeusa Ulrich-Nielsena. Osim njega ima još tri sina - Mylesa (1998 - ) i Laynea (2001 -) iz braka sa ljekarkom Skylar Satensein, te sina Sebastiana Ulricha (1991 - ) iz vanbračne veze.
Fred Stolle

**Frederick "Fred" Sydney Stolle** (Hornsby, 8. oktobra 1938. – Palm Desert, 5. marta 2025.) bio je australijski teniser. Osvojio je dvije Grand slam titule - Roland Garros 1965. i US Open 1966. te deset Grand Slam titula u parovima. Godine 1985. je postao članom Međunarodne teniske kuće slavnih. Danas Stolle radi kao komentator teniskih mečeva za australijske TV-stanice. Njegov sin Sandon Stolle je također bio profesionalni teniser.

## Vanjske veze
* International Tennis Hall of Fame profile
Ilie Năstase

**Ilie Năstase** (Bukurešt, 19. jul 1946 -) je bivši rumunjski profesionalni teniser, poznat kao jedan od najvećih igrača 1970-ih. Năstase je bio najbolje rangirani teniser na svijetu između 23. augusta 1973. i 24. juna 1974. Predstavlja jednog od pet tenisera u historiji koji je osvojio više 100 ATP profesionalnih titula (57 pojedinačno i 45 u parovima). Članom Međunarodne teniske kuće slavnih je postao 1991. Năstase je osvojio sedam Grand Slam titula: dvije pojedinačno, dvije u muškim i dvije u mješovitim parovima. Osvojio je i četiri ATP World Tour završna prvenstva. Poznat je kao drugi muški igrač koji je osvojio Grand Slam bez izgubljenog seta i prvi kome je to uspjelo na Roland Garrosu (1973).

Nastase je u svoje vrijeme bio poznat po raznim gestama i dokočicama s kojima je zabavljao publiku. Nakon završetka teniske karijere se u Francuskoj 1980-ih posvetio književnosti i napisao nekoliko romana. Godine 1990. se u rodnoj Rumunjskoj bavio politikom, i 1996. bez uspjeha natjecao za gradonačelnika Bukurešta. Od 1997. do 2008. je bio predsjednik Rumunjskog teniskog saveza.

Poznat je i po burnom privatnom životu, odnosno stekao je reputaciju velikog zavodnika. Tvrdnje časopisa *[[Maxim (časopis)|Maxim]]*, prema kome je spavao sa 2500 žena  i zbog kojih je došao na 6. mjesto njegove liste "živućih seks legendi", sam Nastase je demantirao, rekavši da je brojka mnogo manja, odnosno da iznosi 800-900, te da ju je namjerno "frizirao" urednik njegove autobiografije. Ženio se tri puta, a njegov posljednji brak, prodavačicom cigareta po imenu Amalia koju je upoznao na Stingovom koncertu 2004. godine, je završio 2010. godine. 

## Izvori

## Literatura
* 
* 

## Vanjske veze

* International Tennis Hall of Fame
*
Glavni Grad Podgorica

**Opština Podgorica** se nalazi u centru Crne Gore, na granici sa Albanijom. Sjedište opštine je grad Podgorica, koji je i glavni grad Crne Gore. Opština ima dve podopštine Golubovci i Tuzi.

## Povezano
* Podgorica
Castro (Čile)

**Castro** je grad od 34,044 i općina od 47,607 stanovnika u Regiji Los Lagos na jugu Čilea.

On je administrativni centar Provincije Chiloé, koja obuhvaća Ahipelag Chiloé.

## Geografija

Castro leži na istočnoj obali najvećeg otoka Ahipelaga - Chiloé, udaljen 72 km južno od najsjevernijeg Ancuda.
Grad se smjestio u dubokom fjordu pored ušća rijeke Gamboa.

## Historija

Nakon što je zauzeo otok konkvistador Martín Ruiz de Gamboa, je u februaru 1567. osnovao i grad pod imenom *Santiago de Castro*, u to vrijeme najjužniji grad Južne Amerike.

Dugo vremena bio je posljednji grad na putu za Magellanov tjesnac i jedini sa statusom grada. 
Poprilično je pretrpio što od potresa, požara ali od napada pirata 1600. i 1643.

Iz sigurnosti Castra kretali su jezuitski i franjevački misionari u pokrštavanje indijanaca po ahipelagu i kopnu.

Od 1765. je kao cijeli ahipelag dio Vicekraljevstva Peru, a od 1826. dio Republike Čile. Već u augustu te iste godine stvorena je Provincija Chiloé sa Castrom kao administrativnim centrom.

Počeo je prosperirati krajem 19. vijeka i početkom 20. vijeka zahvaljući šumarstvu i poljoprivredi (naročito krompiru) na tom valu sagrađena je 
1912. uskotračna željeznička pruga do Ancuda.

Teško je stradao u požaru 1936. i u Potresu i tsunamiju 1960.

## Privreda
Pored luke, poljoprivrede (žitarice, krumpiri) i stočarstva, za ekonomiju grada važna je i drvna industrija (pilane).

## Pobratimski gradovi

*   Puerto Madryn, Argentina

## Izvori

## Vanjske veze

* ''Castro Municipio'' (službene stranice)
Daniel Contet

**Daniel Contet** (3. novembar 1943 -) je bivši francuski profesinonalni teniser. Osvojio je dvije titule u igri parova. Poznat je po tome što je u prvoj rundi Roland Garrosa 1968. godine, odnosno prvom Grand slamu Otvorene ere izgubio meč od jugoslavenskog tenisera Nikole Speara 6-0 6-0 6-0. Takav rezultat se na Grand slamovima ponovio samo još četiri puta. Od 1961. do 1969. je 16 puta nastupao za francusku Davis Cup reprezentaciju.

## Vanjske veze
*  
* 
*
Patrick Proisy

**Patrick Proisy** (Evreux, Eure, 10. septembar 1949 -) je bivši francuski teniser. Najpoznatiji je po tome što je došao u finale Roland Garrosa 1972. godine, koje je izgubio od španskog igrača Andresa Gimena. Osvojio je jednu pojedinačnu titulu, a godine 1970. zlatnu medalju na Univerzijadi u Torinu. Poslije teniske karijere je postao uspješan poslovni čovjek.

## Reference
John Alexander (tenis)

**John Gilbert Alexander** OAM MP (Sydney, 4. jul 1951 -) je australijski političar i bivši profesionalni teniser.

Za vrijeme teniske karijere koja je trajala od kraja 1960-ih do sredine 1980-ih, Alexander je osvojio 7 pojedinačnih i 27 titula u parovima. Najbolji ATP rang mu je bio *br. 8* u decembru 1975. Alexander je najmlađi teniser koji je zastupao Australiju u Davis Cupu, i s najdužim stažom igre u reprezentaciji od 1968. do 1983.

Alexander je poslije služio kao kapetan Federation Cup tima te dvije decenije radio kao sportski komentator za australijske (Channel 7) i britanske (BBC) TV-stanice. Tom prilikom se istakao svojim enciklopedijskim znanjem tehničkih i historijskih detalja vezanih uz tenis.

Također je postao i uspješan poslovni čovjek, vodeći franšizu sportskih i fitnes klubova poznatih Next Generation Clubs Australia, Alexander became a successful businessman building sport and fitness clubs; također je podigao plivački centar Ryde Aquatic Centre u Sydneyu gdje su održana vaterpolo natjecanja na sidnejskoj Olimpijadi. U Adelaideu je podigao Memorial Drive za zdravlje i fintes te Royal King's Park u Perthu.

Na parlamentarnim izborima 2010. je Alexander, kao kandidat Liberalne stranke pobijedio laburističku zastupnicu Maxine McKew te otada zastupa Bennelong, izbornu jedinicu koju je sve do poraza 2007. godine zastupao dugogodišnji premijer John Howard.

Alexander je bio u braku sa bivšom plivačicom Rosemary Brown, s kojom ima troje djece - Emily (1990), Georgiju (1991) i Charlesa (1994).

## Reference

## Vanjske veze

* ''ATPtennis.com'' player profile for Alexander
* "Parliament of Australia House of Representatives"
Frew McMillan

**Frew Donald McMillan** (Springs, Južna Afrika, 20. maj 1942 -) je bivši južnoafrički profesionalni teniser. Najpoznatiji je po igri parova sa svojim zemljakom Bobom Hewittom, sa kojim je osvojio tri od pet titula na velikim turnirima, sve tri na Wimbledou. Na Wimbledonu 1967. godine par nije izgubio nijedan set, a sam McMillan nije izgubio nijedan vlastiti servis. 

McMillan je 1992 uveden u Međunarodnu tenisku kuću slavnih. Danas za Eurosport i BBC Radio 5 komentira Wimbledonski turnir.

## Vanjske veze
* 
* 
* International Tennis Hall of Fame
Nikola Špear

**Nikola Špear** (Subotica, 22. februar 1944 - Subotica 02.decembar 2017) je bivši jugoslavenski profesionalni teniser. Osvojio je jednu titulu u parovima sa Željkom Franulovićem (Kings Cup 1969), a 21 put je nastupao za jugoslavensku Davis Cup reprezentaciju. Poznat je i po tome što je na Roland Garrosu 1968. godine u prvoj rundi porazio francuskog igrača Daniela Conteta sa 6-0 6-0 6-0 što predstavlja prvi slučaj u historiji Grand slam turnira da je ijedan igrač ostao bez osvojenog gema; takvi rezultati su ponovljeni samo četiri puta (tri puta 1987. i jednom godine 1993.). Nakon završetka igračke karijere je trenirao zapadnonjemačkog tenisera Damira Keretića.

## Vanjske veze

* 
*
Bob Hewitt

**Robert "Bob" Anthony John Hewitt** (Dubbo, Novi Južni Wales, 12. januar 1940 -) je bivši južnoafrički teniser rodom iz Australije. Karijeru je započeo u domovini, specijaliziravši se za igru parova. Nakon što je upoznao Južnoafrikanku po imenu Dalaille, za nju se oženio i preselio u JAR, postavši južnoafrički državljanin, a kasnije i član južnoafričke Davis Cup reprezentacije. Tokom karijere je osvojio 7 pojedinačnih i 65 titula u parovima, od toga i četiri na Grand slam turnirima. Smatra se zaslužnim i za jedinu titulu JAR u Davis Cupu 1974. godine. Godine 1992. je postao članom Međunarodne teniske kuće slavnih.

## Vanjske veze
* 
* 
* 
* Daily Liberal - City served him well
Milan Holeček

**Milan Holeček** (Pardubice, 23. oktobar 1943 - ) je bivši čehoslovački teniser. Tokom karijere, koja je završena povlačenjem 1976. godine, osvojio je jednu titulu (Paris Masters 1968). Najviši ATP rang mu je bio br. 71 dostignut 19. aprila 1974.

## Vanjske veze
* Holeček, Milan at the Association of Tennis Professionals
*
Pardubice

**Pardubice** (, ) je značajan grad u Češkoj Republici i veliki grad istočne Bohemije. Pardubice su sedište upravne jedinice Pardubički kraj, gde čine zaseban okrug Pardubice.

Pardubice su poznate po najvećem šahovskom turniru u Evropi, a simbol grada je konj, koji se nalazi i na zastavi i na grbu grada.

## Prirodni uslovi

Pardubice se nalaze u središnjem delu Češke republike i udaljen je od glavnog grada Praga 105&nbsp;km istočno. Grad je i središte istočne Bohemije.

**Reljef**: Pardubice se nalaze na istoku Češko-Moravske visoravni, u gornjem delu toka poznate reke Labe. Grad i okolina su na brežuljkastom terenu, na oko 230 metara nadmorske visine. Severno od grada izdiže se gorje Krkonoše.

**Klima**: Klima oblasti Pardubicama je umereno kontinentalna.

**Vode**: Grad Pardubice se upravo obrazovao na ušću rečice Hrudimke u veću reku Labu.

## Historija

Grad Pardubice je osnovan 1340., mada na tom mestu postoji manastir od ranog 13. veka. Vladar ovog kraja, Arnošt od Hostine je osnivač grada, po kome su njegovi naslednici uzeli prezime „od Pardubice“. Jedan od njih je bio Arnošt od Pardubice (1297-1364.), prvi nadbiskup Praga.

1918. g. Pardubice su postale deo novoosnovane Čehoslovačke. Tokom Drugog svetskog rata grad je bombardovan zbog značajne industrije. U vreme komunizma grad je naglo industrijalizovan, pa je došlo do naglog povećanja stanovništva. Kao grad na glavnoj železničkoj pruži bivše Čehoslovačke (Prag-Pardubice-Brno-Bratislava) bio je važno mesto za nove fabrike (npr. Semteks). Pardubice nisu dobile statut regionalnog centra (kao na primer Hradec Kralove). Posle osamostaljenja Češke grad je postao njeno značajno središte, ali je došlo i do problema vezanih za prestruktuiranje privrede.

## Stanovništvo

Pardubice danas imaju oko 90.000 stanovnika i poslednjih godina broj stanovnika u gradu raste. Pored Čeha u gradu žive i Slovaci i Romi.

## Privreda

Pardubice su važan industrijski grad: hemijska industrija Sintezija proizvodi eksploziv, u gradu postoji rafinerija nafte, kao i mašinska i elektronska industrija. Takođe postoji proizvodnja kompjuterskih komponenata, koja je osnovana Tajvanskim kapitalom.

## Gradske znamenitosti

Pardubice ima lepo očuvano staro gradsko jezgro sa kulom i zamkom.

Pardubice su grad sporta. Od 1874. g. svake jeseni ovde se održava poznata konjička Velika pardubička trka (*Velká Pardubická*). Neki tvrde da je to najteža konjička trka u Evropi.

Otvoreno prvenstvo Češke u šahu se održava u Pardubicama, gde redovno učestvuje oko 1200 takmičara.

Iz lokalnog hokejaškog tima je potekao poznati golman Dominik Hašek, osvajač zlatne olimpijske medalje u hokeju, koji je i rođen u ovom gradu, a danas nastupa u američkoj profesionalnoj hokejaškoj ligi.

## Slike gradskih građevina

Datoteka:Kostel sv. Bartoloměje, Pardubice.jpg|crkva sv. Vartolomeja
Datoteka:Pardubice - Radnice.JPG|Gradska kuća
Datoteka:Pardubice - Kostelní ulice1.jpg|Crkvena ulica - primer iz starog dela Pardubica
Datoteka:Pardubice, Sukova str.jpg|Hokejaška dvorana


## Vanjske veze

*  Zvanični stranica grada Pardubica
*  genesis.upce.cz Univerzitet Pardubice 
* www.hcpce.cz Hokejaški klub Pardubice
Bob Maud

**Robert "Bob" Maud** (Johannesburg, 12. august 1946 - 2006) je bio južnoafrički teniser. Poznat je po tome što je na US Openu došao do finala u igri mješovitih parova, kao i po tome što je bio član južnoafričkog Davis Cupa koji je 1975. osvojio titulu.

## Izvori
Allan Stone

**Allan Stone** (Launceston, Tasmanija, 14. oktobar 1945 -) je bivši australijski teniser koji je kao amater i profesionalac igrao 1960-ih i 1970-ih. Najviši ATP rang mu je bio **br. 38**  (8. aprila 1975).

Stone je bio najuspješniji u igri parova. Osvojhio je 11 naslova, uključujući Australian Open 1977. godine i Australijska prvenstva (preteču Opena) 1968. U pojedinačkoj konkurenciji je četiri puta došao do finala, uključujući turnir u Cincinnatiju.

## Reference
Dick Crealy

**Richard "Dick" Crealy** (Sydney, 18. septembar 1944 -) je bivši australijski teniser. Poznat je po tome što je u pojedinačnoj konkurenciji došao do finala Australian Opena 1970. godine, kao i osvojenim Grand slam titulama u parovima - 1968. na Australian Openu u muškim (sa Allanom Stoneom) i mješovitim parovima (sa Billie Jean King). Godine 1969. je sa Stoneom osvojio i titulu u muškim parovima na US Openu. Na Rolland Garrosu je osvojio još jednu titulu parova, zajedno sa Onnyjem Parunom. Godine 1978. se povukao iz tenisa, ali je povremeno nastavio igrati egzibicijske mečeve.

## Vanjske veze
* ATP Entry
* Davis Cup Record
Patricio Cornejo

**Patricio Cornejo Seckel** (Llolleo, 6. jun 1944 -) je bivši čileanski teniser koji je nastupao 1970-ih. Najpoznatiji je po tome što je godine 1975. kao član čileanske Davis Cup reprezentacije zajedno sa Jaime Filliolom u igri parovi protiv reprezentacije SAD, odnosno para Stan Smith/Erik Van Dillen odigrao najduži meč (po broju gemova) u historiji Davis Cup natjecanja (9-7, 39-37, 6-8, 1-6, 3-6). Iz tenisa se povukao 1983. ali povremeno igra u dobtrovorne svrhe.

## Vanjske veze
* Davis Cup Profile 
* ATP Profile
Ingo Buding

**Ingo Buding** (Lovrin, Kraljevina Rumunjska, 9. januar 1942 - Bandol, Francuska, 13. mart 2003) je bio njemački teniser. Odrastao je u porodici Podunavskih Švaba a nakon završetka drugog svjetskog rata sa roditeljima emigrirao u tadašnju Zapadnu Njemačku. Tada je započela njegova teniska karijera. Za zapadnonjemačku Davis Cup reprezentaciju je igrao između 1961. i 1970. Njegova starija sestra Edda Buding je također bila nadarena teniserka.

## Vanjske veze
* 
* 
*
Lovrin

**Lovrin** () je selo i jedino naselje istoimene opštine Lovrin, koja pripada okrugu Timiš u Republici Rumuniji.

## Položaj naselja
Selo Lovrin se nalazi u istočnom, rumunskom Banatu, na 20 kilometara udaljenosti od Srbije. Od Temišvara selo je udaljeno oko 50&nbsp;km. Seoski atar je u ravničarskom delu Banata.

## Stanovništvo
Po poslednjem popisu iz 2002. g. selo Lovrin imalo je 3.560 st., od čega Rumuni čine 90%. Do pre 50ak godina selo je bilo pretežno naseljeno Nemcima. Poslednjih decenija broj stanovništva opada.

## Vanjske veze
* Etnička slika naselja habzburškog dela Rumunije 1880-2002.  (mađarski jezik)
Paul Hutchins

**Paul Hutchins** (Bristol, 5. april 1945 -)  je bivši britanski teniser. Tenisom se počeo baviti kao član Bristol Lawn Tennis Cluba u dobi od 11 godina. Igračka karijera mu je trajala od 1962. do 1970. tokom koje je dva puta nastupao za britansku Davis Cup reprezentaciju i 1968. na Roland Garrosu došao do četvrtfinala igre parova. Nakon povlačenja iz igre je bio kapetan Davis Cup tima između 1975. i 1987. godine, televizijski komentator i funkcionar u LTA. Sa suprugom Shali ima četvoro djece, od kojih je sin Ross profesionalni igrač tenisa.

## Izvori
* http://www.guardian.co.uk/sport/2007/jun/03/tennis.features1
## Reference
Edison Mandarino

**José Edison Mandarino**, poznatiji kao **Edison Mandarino** (Jaguarão, 26. mart 1941 -) je bivši brazilski teniser. Karijera mu je trajala od 1961. do 1975. Za brazilsku Davis Cup reprezentaciju je nastupio 109 puta. Godine 1967. je zajedno sa Thomazom Kochom u igri parova osvojio zlatnu medalju na Panameričkim igrama u Torontu. Od 1968. živi u Madridu, a 1990-ih je bio kapetan španske Davis Cup reprezentacije.

## Izvori

## Linkovi
* 
*
Pierre Darmon

**Pierre Darmon** (Tunis, 14. januar 1934 -) je bivši francuski teniser jevrejskog porijekla. Talent za igru je otkrio u djetinjstvu, a od 1957. do 1969. je bio najbolje rangirani francuski teniser. Od 1957. do 1967. je nastupao za francusku Davis Cup reprezentaciju u 68 mečeva, od kojih je pobijedio u njjih 44. Nakon završetka karijere je radio u domaćim i međunarodnim teniskim organizacijama.

Oženio se za meksičku teniserku Rosu Mariju Reyes, koja je nakon toga nastupala za Francusku pod imenom Rosy Darmon.

## Vanjske veze
* Davis Cup record
* Jews in Sports bio
* Jewish Sports bio 
* "Pierre Darmon Honoured with Davis Cup Award of Excellence," 12/02
Mark Cox (tenis)

**Mark Cox** (Leicester, 5. jul 1943 -) je bivši engleski teniser koji je kao amater i profesionalac igrao od 1960-ih do 1980-ih. Obrazovao se u školi Millfield u Somersetu, a diplomirao je ekonomiju na Cambridgeu (Downing College) gdje je nastupao za Cambridge University Lawn Tennis Club. Za vrijeme teniske karijere - kojoj je vrhunac bilo 14. mjesto na ATP listi (2. jula 1977), Cox je osvojio osam pojedinačnih i tri titule u parovima. Također je bio član britanske Davis Cup reprezentacije koja je 1978. došla do finala protiv reprezentacije SAD. Nakon povlačenja iz tenisa 1981. godine se posvetio dobrotvornom radu, a povremeno kometira teniske mečeve za TV-stanice.

## Vanjske veze
* 
*
Bob Carmichael

**Robert Carmichael**, poznat i kao **Bob "Nails" Carmichael** (4. jul 1940 - 18. novembar 2003) bio je australijski teniser. Tokom karijere je osvojio jednu pojedinačnu i 12 titula u parovima. Godine 1970. je bio među deset najbolje rangiranih igrača svijeta. Poslije karijere je radio kao trener za Tennis Australia i Australian Institute of Sport. Među igračima koje je trenirao su bili Patrick Rafter, Lleyton Hewitt, Darren Cahill i Leander Paes. 

## Vanjske veze
* 
* Milwaukee Journal-Sentinel "Former tennis star Carmichael dies at 63.
Željko Franulović

**Željko Franulović** (Split, 13. lipnja 1947 -) je bivši jugoslovenski teniser koji je od 1969. do 1980. nastupao za Jugoslaviju. Tokom karijere je osvojio devet pojedinačnih i 7 titula u parovima. Najpoznatiji je po tome što je godine 1970. došao do finala Roland Garrosa u kome je poražen od čehoslovačkog igrača Jana Kodeša. Od 1994. do 1997. je bio kapetan hrvatske Davis Cup reprezentacije, a od 2007. do 2010. predstavnik Evrope u upravnom odboru ATPa.

## Vanjske veze
*
Gerald Battrick

**Gerald Battrick** (27. maj 1947  &ndash; 26. novembar 1998) je bio velški teniser. Osvojio je juniorsku titulu na Roland Garrosu 1965. i nastupao za britansku Davis Cup reprezentaciju.

## Izvori

## Vanjske veze
Ray Ruffels

**Ray Ruffels** (23. mart 1946 -) je bivši australijski teniser koji je nastupao 1960-ih i 1970-ih. Najpoznatiji je kao polufinalist Australian Opena 1969 i 1975, odnosno četvrtfinalist 1968, 1970 i 1977. Godine 1978. je u mješovitim parovima zajedno sa Billie Jean King došao do finala US Opena.
Cliff Richey

**Cliff Richey** (San Angelo, Teksas, 31. decembar 1946 -) je bivši američki teniser koji je tenis igrao amaterski i profesionalno od 1964. do 1992. Tom prilikom je osvojio 45 titula, a bio je i član američkog tima koji je osvojio Davis Cup 1969. i 1970. Njegova sestra Nancy Richey se također profesionalno bavila tenisom. Nakon povlačenja iz igre se posvetio dobrotvornom radu.

## Reference
István Gulyás

**István Gulyás** (; Pécs, 31. oktobar 1931 - je bivši mađarski teniser. Najpoznatiji je po tome što je uspio doći u finale Roland Garrosa 1966. a koje je izgubio od australijskog igrača Tonyja Rochea. Meč je bio odgođen na jedan dan nakon što je Gulyas prihvatio Rocheovu molbu kako bi se mogao oporaviti od ozljede gležnja.

## Izvori
Herb Fitzgibbon

**Herb Fitzgibbon** (Garden City, New York, 14. jul 1942 -) je bivši američki teniser. Tenisom se bavio za vrijeme studija na Princetonu, a na Olimpijskim igrama 1968. u Ciudad de Mexicu je osvojio zlatne i brončane medalje kada je to bio demonstracijski sport. Osim toga je osvojio tri turnira. 1970-ih je igrao platformski tenis.

## Vanjske veze
* Official website of the American Platform Tennis Association
Ion Țiriac

**Ion Țiriac** (fonetski: Jon Cirjak; Brașov, 9. maj 1939 -) je rumunjski poduzetnik poznat i kao bivši teniser. Svjetskoj javnosti je prvo postao poznat kao igrač hokeja na ledu, nastupivši za rumunjsku reprezentaciju na Zimskoj olimpijadi 1964. Ubrzo nakon toga se preorijentirao na tenis te zajedno sa svojim zemljakom i prijateljem Ilieom Nastaseom osvojio titulu parova na Roland Garrosu 1970. Također je nekoliko puta kao član rumunjske reprezentacije došao do finala Davis Cupa. Nakon što se 1979. povukao iz igre, postao je teniski menadžer, te je, između ostalih vodio i Borisa Beckera i Gorana Ivaniševića. Nakon sloma komunizma u Rumunjskoj je 1990. osnovao Banca Ţiriac, prvu privatnu banku u Rumunjskoj. Nakon toga je slijedio niz ulaganja u druge djelatnosti (osiguranje, trgovački lanci, zrakoplovne linije) zahvaljujući kojima je došao na 783. mjesto Forbesove liste najbogatijih ličnosti na svijetu. Smatra se najbogatijim Rumunjem na svijetu. Današnjoj teniskoj javnosti je, pak, poznat kao vlasnik turnira Madrid Open.


Ion Tiriac - 1972 Tiriac Smith in finala Cupei Davis01.jpg|
Stamps of Romania, 2015-085.jpg|
Stamps of Romania, 2015-086.jpg|


## Vanjske veze
*
Roy Emerson

**Roy Stanley Emerson** (3. novembar 1936 -) je bivši australijski teniser, poznat po tome što je osvojio 12 Grand Slam pojedinčanih i 16 Grand Slam titula u parovima. Te titule predstavljaju rekord, iako su većina njih osvojene prije početka Open ere, odnosno u vrijeme kada su Grand slam turniri bili otvoreni jedino amaterima. Usprkos toga, njegov rekord je ostao neoboren sve do 2000. kada je više Grand slam turnira osvojio Pete Sampras. Između 1959. i 1967. je bio član australijskih reprezentacija koje su osam puta osvojile Davis Cup. Nakon završetka profesionalne karijere se posvetio treniranju, a među njegovim učenicima je bio i Pat Cash.

## Vanjske veze

* 
* 
* 
* International Tennis Hall of Fame profile
* Wikinfo.org article
* Davis Cup record
Risovača

**Pećina Risovača** nalazi se na ulazu u Aranđelovac iz pravca Topole. Predstavlja staniše čoveka iz ledenog doba i jedno od najpoznatijih nalazišta paleolita u Evropi. Kao prirodan objekat prava je retkost ne samo za nauku nego i za posetioce koji žele da saznaju nešto o čovekovoj prošlosti i borbi za opstanak. 

Meštanima je pećina bila poznata i pre 1937/1938. godine kada je počeo rad kamenoloma, ali su postojala samo dva uzana ulaza u podzemnu prostoriju. Godine 1953. počela su arheološka ispitivanja i otkriveni su fosili pećinskog medveda, mamuta,nosoroga,bizona, pećinskog lava, leoparda, hijene, jelena itd. Otkopana je pećina u dužini od 187 metara sa dvoranama od korala raznih oblika i boja i sa predmetima i ukrasima kojima se služio pračovek. 

Zbog prirodne vrednosti, kao i velikog arheološkog i paleontološkog značaja, pećina je 1983. proglašena kulturnim dobrom od velikog značaja, a 1995. sa okolnim prostorom (oko 13 hektara) stavljena je pod zaštitu kao spomenik prirode I kategorije.

## Karakteristike
Otvor pećine se nalazi na oko 17 metara iznad toka rečice Kubrusnice, na severoistočnoj strani brda Risovača (273-{m}-). Od otvora se prostire dvorana dužine 22 metra, prvo prema zapadu a zatim skreće u pravcu jugoistoka. Pretpostavlja se da je pećina koju godišnje poseti oko 30 000 ljudi duga oko 800 metara (sve do Vrbičke reke).

## Arheološka iskopavanja
Risovača je istraživana 1955-1961. pod rukovodstvom dr Branka Gavele. Debljina kulturnog sloja varirala je (3-4metra). Lokalitet je musterijensko nalazište (kultura Musterijen je nazvana prema pećini , na obali Vezera u Dordonji). 
Pronađeni su tragovi upotrebe vatre u peščanim nanosima.
Pored ognjišta (vatrišta) nađeno je i oruđe od okresanog sileksa, obrađene kosti i fosilni ostaci praistorijskih životinja. Veliku pažnju privlače oni artefakti koji svojim odlikama imaju elemente kultura srednjeg i poznog paleolita.
Pretpostavka je da je pećina bila stanište lovaca srednjeg perioda starijeg kamenog doba. Centralno mesto pećine zauzimaju figure napravljene od poliesterske smole. Figure predstavljaju porodicu pračoveka: Otac loži vatru dok glača oružje, majka nosi drva, sin pravi alat od kamena a vatri prilazi još jedan sin već spreman za lov. 
Za dalja arheološka ispitivanja čeka se priliv većih materijalnih sredstava.

## Vanjske veze
* Pećina Risovača Kompletan vodič kroz Srbiju
## Literatura
* Dragoslav Srejović, Kulture starijeg i srednjeg kamenog doba na tlu Srbije, Istorija srpskog naroda I, Srpska književna zadruga, Beograd, 1994.
* -{J. Rakovec, Pleistocenska fauna iz Risovače pri Aranđelovcu, Razprave – Dissertationes VIII, Ljubljana 1965, 227-297.}-
Boro Jovanović

**Boro Jovanović** (Zagreb, 21. 10. 1939. — ) je bivši jugoslavenski tenisač koji je nastupao 1960-ih godina. Zajedno sa Nikolom Pilićem je 1962. u parovima došao u finale Wimbledona, a 1968. do četvrtfinala. 

## Vanjske veze
* Boro Jovanović  at DavisCup.com  
* Boro Jovanović at TennisCorner.net 
* Zagrebački gospodin 
* E, moj druže beogradski: Zašto Nikola Pilić neće 9. srpnja biti u Splitu?
François Jauffret

**François Jauffret** (Bordeaux, 4. april 1942 - ) je bivši francuski teniser. Od 1964. do 1975. je 35 puta igrao za francusku Davis Cup reprezentaciju. Tokom karijere je dva puta bio polufinalist Roland Garrosa (1966 i 1974). Osvojio je 2 pojedinačne i 7 titula u parovima.

## Vanjske veze
* 
*
Porto Alegre

**Porto Alegre** je grad i općina od 1,492,530 i 6 po veličini aglomeracija u Brazilu od 3,679,298 stanovnika. koja se nalazi na jugu Brazila u Saveznoj državi Rio Grande do Sul u kojoj je administrativni centar.

## Geografija
Porto Alegre se prostire pored obale Atlantskog oceana na sjevernom kraju slatkovodne lagune 
Patos. točnije na njenom rukavcu koji je znan kao **Rio Guaíba**, u koji uvire pet kratkih ali dubokih i plovnih rijeka.

## Historija

Grad su osnovali oko 1742.-43. kolonisti sa Azora i nazvali *Porto dos Casais* (ili Porto dos Cazaes). 
Prvi njemački doseljenici doselili su se 1825., nakon njih stigli su i brojni talijanski kolonisti.

Kolonijalna administracija *Kapetanije Rio Grande do Sul* premještena je 1773. iz 
Rio Grandea u Porto Alegre, koji je od 1807. i službeno postao administrativni centar tadašnje provincije (današnje 
države).

Tako je izastao u drugi po veličini grad na jugu nakon São Paula. Svoj brzi rast zahvaljuje svom starteškom položaju, jer se razvio u najveću 
luku u unutrašnjosti, do koje su mogli doploviti i oceanski brodovi, po robu iz bogate ratarsko-stočarske unutrašnjosti koja se manjim brodovima trasportirala rijekama do njega.

Uz luku se razvila i industrija koja je prerađivala te proizvode, od prehrambene, tekstilne, drvne, kemijske, metaurške, kožne, farmaceutske, petrokemijske do brodogradnje i elektroindustrije.

Energiju za pokretanje tih tvornica davali su rudnici ugljena u nedalekom São Jerônimu i hidroelektrane na rijeci Jacuí.

U današnjem Porto Alegru svoje filijale i urede imaju brojne kompanije i financijske institucije, on je i snažan obrazovni centar sa dva univerziteta; Federalnog države Rio Grande do Sul (osnovan 1934) i Katoličkog iz 1948. 

## Znamenitosti

Najveće znamenitosti tog novog grada su dvije neobarokne građevine; Guvernerova palača (Palácio Piratini) i katedrala 
Nossa Senhora das Dores.

Uz to on je grad brojnih parkova od kojih je najveći u samom centru - *Parque Farroupilha*.

## Sport
Najpoznatiji sportski klubovi iz Porto Alegra su dva profesionalna nogometna; Grêmio Porto Alegre i Internacional, na čijim su se stadionima; Arena do Grêmio i Beira-Rio igrale utakmice Svjetskog prvenstva 2014.

## Privreda i transport

Porto Alegre je snažan industrijski centar, najveći pogon je rafinerija nafte Alberto Pasqualini do koje vodi naftovod.

Iz luke  smještene na 8 km dugom gatu se godišnje transportira 6 miliona tona roba.

Gradski transport je vrlo moderan metro, laka gradska željeznica.

Porto Alegre je povezan cestama i željeznicom sa 1,130 km udaljenim São Paulom na sjeveru.
Grad ima i veliki *Internacionalni aerodrom Salgado Filho* (IATA: **POA**, ICAO: **SBPA**) sa dnevnim linijama prema brojnim gradovima u zemlji i inozemstvu.

## Reference

## Vanjske veze

* ''Prefeitura Municipal do Porto Alegre'' (službene stranice)
Pancho Gonzales

**Ricardo Alonso González** (9. maj 1928 &ndash; 3. jul 1995), poznatiji kao **Richard "Pancho" Gonzales** (ili jednostavno**Pancho Gonzalez**) bio je američki teniser. 1950-ih i ranih 1960-ih je čak osam godina bio na prvom mjestu profesionalnih igrača. Osvojio je Grand slam i dvanaest Pro Slam titlula.

Odrastao je u porodici meksičkih imigranata, a tenisom se počeo baviti u dobi od 12 godina. Njegov talent je prepoznat usprkos problema sa zakonom, te se nakon dvogodišnje službe u ratnoj mornarici krajem 1940-ih nametnuo kao jedan od najboljih amaterskih igrača. 1950-ih je postao profesionalac i stekao veliki ugled, ali i neprijateljstvo drugih igrača zbog svog teškog karaktera. Nastavio je igrati i nakon početka Open ere krajem 1960-ih, kada je u prvoj rundi Wimbledonskog turnira 1969. porazio Charlesa Passarella 22-24, 1-6, 16-14, 6-3, 11-9 u meču koji se igrao dva dana i ukupno trajao 5 sati i 12 minuta - a što je rekord koji neće biti oboren sve do 2010. i znamenitog meča Isner-Mahut. Upravo se taj meč navodi kao razlog zbog koga je u tenisu uvedeno pravilo tie breaka.

Gonzales je imao buran privatni život - ženio se tri puta i imao sedmoro djece. Njegova posljednje supruga je bila Rita Agassi, sestra Andrea Agassija. Umro je od raka želuca u siromaštvu, te je Andre Agassi morao platiti njegov pogreb.

## Napomene

## Izvori
* *The Game, My 40 Years in Tennis* (1979), Jack Kramer with Frank Deford ()
* *The History of Professional Tennis* (2003), Joe McCauley
* *Man with a Racket, The Autobiography of Pancho Gonzales, as Told to Cy Rice* (1959)
* Rich Hillway, tennis historian - Q&A with the Aussies
* *The Tennis Book* (1981), Edited by Michael Bartlett and Bob Gillen ()
* *The Lone Wolf*, by S. L. Price, *Sports Illustrated*, June 26, 2002
* *World of Tennis Yearbook 1971* (1971), by John Barrett, London
* *Little Pancho* (2009) by Caroline Seebohm

## Vanjske veze
* International Tennis Hall of Fame profile
*
Andrés Gimeno

** Andrés Gimeno Tolaguera ** (Barcelona, 3. august 1937 -) je bivši španski teniser. Najpoznatiji je po tome što je 1972. osvojio Roland Garros, odnosno što dan-danas drži rekord kao najstariji igrač (34 godine) kojemu je to uspjelo. Prije toga je 1969. došao u finale Australian Opena kada ga je u tri seta porazio Rod Laver.

Godine 2009. je izabran u Međunarodnu tenisku kuću slavnih.

## Reference